#537 Akad Nikah Dua Kali

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Bagaimana status nikah sesuatu pasangan yang melakukan akad nikah sebanyak dua kali? Pertama kali secara sembunyi, dan kali kedua secara terangan dan rasmi? Mohon Pencerahan
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nikah menurut
Kamus Dewan Edisi Keempat
bermaksud sebuah akad (perjanjian) yang mengandungi lafaz ijab dan kabul yang menghalalkan pasangan lelaki dan perempuan untuk melakukan persetubuhan.
[1]
Lafaz nikah ada disebut di dalam firman Allah SWT:
فَانْكِحُوا مَا طَابَ لَكُمْ مِنَ النِّسَاءِ
Maksudnya:
 “…
maka berkahwinlah dengan sesiapa yang kamu berkenan dari perempuan-perempuan (lain)…”
[2]
Islam menggalakkan umatnya supaya berkahwin kerana perbuatan itu merupakan Sunnah Baginda Nabi SAW. Selain itu perkahwinan juga terdapat pelbagai kebaikan dan faedah, sama ada kepada individu mahupun masyarakat. Hal ini seperti yang disebut di dalam hadith yang diriwayatkan daripada Abu Ayyub RA, Sabda Nabi SAW:
أَرْبَعٌ مِنْ سُنَنِ الْمُرْسَلِينَ: الْحَيَاءُ، وَالتَّعَطُّرُ، وَالسِّوَاكُ، وَالنِّكَاحُ
Maksudnya
: Empat perkara yang merupakan sunnah para rasul, iaitu sifat malu, berwangi-wangian, bersugi dan nikah.
[3]
Dalam memenuhi tuntutan perkahwinan, seseorang itu tidak dapat lari dari memenuhi tuntuan syarak agar perkahwinannya itu sempurna. Justeru wajib bagi seseorang yang hendak berkahwin untuk mematuhi rukun dan syarat pernikahan supaya perkahwinannya itu menjadi sah. Dr Muhammad Zuhaili menyebut tidak sempurna akad nikah melainkan dengan terlaksana rukunnya dan melengkapi segala syarat bagi rukun tersebut.
[4]
Menurut pendapat majoriti ulama, akad nikah kedua tidak merosakkan akad nikah yang pertama. Hal ini sebagaimana hadith yang diriwayatkan daripada Salamah R.Anha, katanya:
بَايَعْنَا النَّبِيَّ صَلَّى اللهُ عَلَيْهِ وَسَلَّمَ تَحْتَ الشَّجَرَةِ، فَقَالَ لِي: يَا سَلَمَةُ أَلاَ تُبَايِعُ؟، قُلْتُ: يَا رَسُولَ اللَّهِ، قَدْ بَايَعْتُ فِي الأَوَّلِ، قَالَ: وَفِي الثَّانِي
Maksudnya:
 “
Kami melakukan bai’ah kepada Nabi SAW di bawah pokok. Ketika itu, Nabi SAW bertanya kepadaku: “Ya Salamah, kamu tidak melakukan bai’ah?. Aku menjawab: “Ya Rasulullah, aku sudah melakukan bai’ah ketika kali pertama dulu.” Nabi SAW bersabda: “Sekarang kali kedua.”
[5]
Ibn Hajar al-Asqalani di dalam Fath al-Bari menukilkan pandangan Ibn al-Munir: “Faedah yang boleh diambil daripada hadith ini bahawa ulangan daripada lafaz akad nikah dan selainnya tidak membatalkan akad yang pertama sebagaimana khilaf yang terdapat dalam sebahagian dalam kalangan mazhab Syafi’ie yang menyatakan bahawa ianya membatalkan akad yang pertama”
[6]
Ibn Hajar menyatakan lagi: Yang sahih dalam kalangan mazhab Syafi’ie adalah akad yang pertama tidak batal sebagaimana pandangan jumhur ulama’.
[7]
Berdasarkan persoalan di atas,
status perkahwinan mereka tidak terjejas dengan akad yang kedua disebabkan oleh sahnya akad yang pertama
. Namun begitu, perbuatan tersebut sebaiknya ditinggalkan. Hal ini kerana, setiap pernikahan itu cukup dengan satu akad sahaja melainkan jika berlaku penceraian berserta dengan tamat iddahnya.
Semoga Allah SWT memberikan kita kefahaman di dalam memahami agama ini. Amin. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
Wallahua`lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Lihat
https://prpm.dbp.gov.my/cari1?keyword=nikah
[2]
 Surah Al-Nisa’: 3
[3]
 Riwayat al-Tirmizi (1080) dan Ahmad (23628)
[4]
 Lihat
al-Mu’tamad fi al-Fiqh a-Syafi’e
, 4/53
[5]
 Riwayat Al-Bukhari (7208)
[6]
 Lihat
Fath al-Bari,
 13/199
[7]

Ibid


#1465: Bolehkah Mengkaji Kitab-kitab Syiah?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Datuk. Bolehkah kita membaca kitab yang bernama
Nahj Al-Balaghah
 oleh Al-Sharif Al-Radhi,
Al-Kafi
 oleh Al-Kulayni dan
Bihar Al-Anwar
 oleh Al-Majlisi bagi tujuan mengkaji?

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Sebelum kami menyatakan pandangan kami, eloklah kami memperkenalkan terlebih dahulu secara ringkas tentang buku-buku ini dan pengarang-pengarangnya.

Kitab
Nahj Al-Balaghah
oleh Al-Sharif Al-Radhi
Kitab yang pertama adalah
Nahj Al-Balaghah
. Ia merupakan sebuah kitab yang disandarkan intipatinya kepada Saidina Ali R.A. Imam Al-Zahabi mengatakan bahawa orang yang mengumpulkan intipati tersebut ialah Al-Murtadha Ali bin Husain bin Musa Al-Qurasyi, kemudian disandarkan kepada Saidina Ali R.A tanpa sebarang sanad. Dikatakan juga bahawa yang mengumpulkan lalu mengarang kitab tersebut adalah Al-Sharif Al-Radhi (ini merupakan pandangan yang masyhur).[1]
Nama penuhnya ialah Al-Radhi Al-Sharif Muhammad bin Al-Husain bin Musa Al-Husaini. Beliau merupakan seorang yang memegang fahaman Syi‘ah. Beliau meninggal pada tahun 406 Hijrah ketika berusia 47 tahun.[2] Kitab ini merupakan usaha pengumpulannya yang paling masyhur.
Adapun status kitab
Nahj Al-Balaghah
 ini dipertikaikan oleh sebahagian ulama’ Ahli Sunnah wal Jama‘ah sebagai ucapan, khutbah dan surat yang disandarkan kepada Saidina Ali R.A. Hal Ini kerana, ia bercampur aduk antara yang benar dan palsu. Ini sebagaimana yang dijelaskan oleh Imam al-Zahabi dalam
Siyar A‘lam Al-Nubala’
, kemudian beliau menambah bahawa di dalam kitab tersebut terdapat banyak kata-kata palsu yang sangat jauh untuk mengatakan bahawa Saidina Ali R.A yang mengungkapkannya.[3]
Syeikh al-Islam Ibn Taimiyyah berkata: “Kebanyakan khutbah yang disampaikan oleh pengarang Nahj Al-Balaghah adalah pendustaan terhadap Ali R.A.”[4]

Kitab
Al-Kafi
Kitab kedua adalah
Al-Kafi

fi Al-Usul wa Al-Furu‘
, atau nama ringkasnya disebutkan sebagai
Al-Kafi
. Kitab ini merupakan antara sumber rujukan terpenting dalam ilmu hadith utama bagi fahaman Syi‘ah, antara sumber lainnya adalah kitab
Tahzib Al-Ahkam
dan
Al-Istibsar
oleh Al-Tusi, dan kitab
Man La Yahduruhu Al-Faqih
 oleh Al-Saduq. Kitab ini terdiri daripada 3 pembahagian:
Al-Usul
,
Al-Furu‘
,
Al-Raudhah
.
Kitab ini dikarang oleh Abu Ja‘far Muhammad bin Ya‘qub Al-Kulayni, seorang tokoh fahaman Syi‘ah dan ulama mazhab Imamiyyah. Dia meninggal di Baghdad, pada tahun 328 Hijrah.[5]
Kitab ini terdapat banyak perbezaan yang ketara dengan fahaman Ahli Sunnah wal Jama‘ah. Antara contoh yang kami boleh bawakan adalah seperti berikut:
Di dalamnya terdapat bab yang bertajuk: “Bab Bahawa Imam-imam A.S Mengetahui Bila Mereka Akan Meninggal dan Mereka Tidak Akan Mati Kecuali Dengan Pilihan Mereka Sendiri.”[6]
Padanya juga terdapat bab yang bertajuk: “Bab Bahawa Imam-imam A.S Mengetahui Tentang Masa Lampau dan Masa Depan, dan Bahawasanya Tidak Ada Yang Tersembunyi Dari Mereka.”
Dan diriwayatkan daripada Abu ‘Abdillah, katanya: “Sesungguhnya aku mengetahui apa yang ada di langit dan di bumi, aku mengetahui apa yang ada di syurga dan neraka, aku mengetahui apa yang telah terjadi dan yang akan terjadi.”[7]

Kitab
Bihar Al-Anwar
Kitab yang ketiga adalah
Bihar Al-Anwar
, atau nama panjangnya disebut
Bihar Al-Anwar Al-Jami‘ah li Durar Akhbar Al-A’immah Al-Athar
. Ia merupakan salah satu kitab hadith yang masyhur dalam fahaman Syi‘ah Imamiyyah.
Orang yang bertanggungjawab mengumpulkan hadith-hadith lalu membukukannya menjadi
Bihar Al-Anwar

adalah Abu ‘Abdillah Muhammad Baqir bin Muhammad Taqi bin Maqsud ‘Ali Al-Majlisi. Beliau meninggal dunia di Isfahan, Iran pada tahun 1111 Hijrah.[8] Beliau banyak berguru dengan ulama’ besar Syi‘ah antaranya adalah bapanya sendiri Muhammad Taqi Al-Majlisi.
Sheikh Ibn Baz Rahimahullah berkata mengenai kitab ini: “Telah menyampaikan kepadaku orang yang aku percaya dan banyak menelaah kitab-kitab syiah, bahawa kitab ini, iaitu Bihar Al-Anwar penuh dengan hadith-hadith dusta dan palsu.”[9]
Antara contoh pendustaan dan celaan sahabat yang terdapat di dalam kitab ini seperti berikut:
Katanya: “Kebanyakan para sahabat adalah munafik, tetapi cahaya
nifaq
 mereka tersembunyi di zaman mereka. Tetapi apabila wafat Nabi SAW tersingkaplah cahaya
nifaq
 mereka itu melalui wasiat nabi dan mereka itu kembali secara mengundur ke belakang. Dan kerana ini Saidina Ali berkata: Semua manusia murtad selepas wafat Nabi SAW kecuali empat orang sahaja iaitu Sulaiman, Abu Zar, Miqdad dan ‘Ammar, dan perkara ini tidak ada masalah lagi.”[10]

Selepas kita mengetahui berkenaan ketiga-tiga kitab secara umum, bagi mereka yang ingin mendalami dan mengkaji kitab tersebut, kami nasihatkan beberapa perkara:
Mesti memahami akidah Ahli Sunnah wal Jama‘ah dengan sebaik mungkin. Ini kerana kaedah menyebut: “Dengan mengetahui kebenaran, maka akan terzahirlah sebaliknya.”
Sebarang maklumat yang bercanggah perlulah ditapis dengan sebaik mungkin dengan merujuk kepada para alim ulama supaya jangan berlaku kesalahfahaman.
Bacalah sekali buku-buku yang dikaryakan oleh ulama’ Ahli Sunnah wal Jama‘ah dalam menilai suatu hadith atau mengikut neraca ulama’ yang sebenarnya.
Saya mengesyorkan juga agar dibuat diskusi bersama mereka yang memahami mazhab Ahli Sunnah wal Jama‘ah dengan sebaiknya agar apa yang dibaca dan ditekuni tidak menyalahi yang sebenar.
Mereka yang mengkaji perlulah menginsafi dengan sebaiknya kerana dibimbangi terdapatnya kekeliruan dalam fakta yang dikemukakan. Justeru sandaran dari para ulama’ yang
thiqah
 (dipercayai) amat perlu.
Alangkah baiknya, saudara juga membaca hadith-hadith sahih daripada Sahih Bukhari dan Muslim terlebih dahulu.

Kesimpulan
Masyarakat umum dapat melihat daripada perbincangan yang kami bawakan di atas bahawa golongan Syi‘ah banyak berbeza dengan Ahli Sunnah wal Jamaah berkenaan dengan para sahabat, mendakwa mengetahui perkara ghaib, isu mushaf al-Quran, isu Ahlul Bayt, kedudukan mazhab-mazhab Syiah seperti Imamiyyah, Ja‘fariyyah, Zaidiyyah, Rafidiyyah, dan lain-lain juga amat nyata berbeza. Hal ini jelas berdasarkan apa yang disebutkan oleh Al-Sharif Al-Radhi, Al-Kulayni dan Al-Majlisi.
Oleh yang demikian, kami katakan agar berhati-hati apabila membuat bacaan terhadap kitab-kitab Syi‘ah.
Membaca kitab-kitab yang disebutkan di atas tidaklah salah dan dibolehkan
. Akan tetapi,
perlulah dengan tujuan yang betul seperti kajian yang teliti bagi menilai kesahihan isi kandungannya
,
dan juga perbezaan dengan kefahaman Ahli Sunnah wal Jamaah.
Jika orang yang membaca tersebut kurang memahiri tentang permasalahan akidah, dia
perlulah mendapatkan bimbingan mereka yang lebih berkeahlian supaya dapat dijauhkan dari salah faham.
Kami akhiri dengan doa:
اللَّهُمَّ رَبَّ جِبْرِيلَ، وَمِيكَائِيلَ، وَإِسْرَافِيلَ، فَاطِرَ السَّمَاوَاتِ وَالْأَرْضِ، عَالِمَ الْغَيْبِ وَالشَّهَادَةِ، أَنْتَ تَحْكُمُ بَيْنَ عِبَادِكَ فِيمَا كَانُوا فِيهِ يَخْتَلِفُونَ، اهْدِنَا لِمَا اخْتُلِفَ فِيهِ مِنَ الْحَقِّ بِإِذْنِكَ، إِنَّكَ تَهْدِي مَنْ تَشَاءُ إِلَى صِرَاطٍ مُسْتَقِيمٍ.
Maksudnya: “
Ya Allah, Tuhan Jibril, Mikail, dan Israfil. Yang Menciptakan langit dan bumi, Yang Maha Mengetahui yang ghaib mahupun yang kelihatan. Engkaulah yang Menghakimi hamba-hamba-Mu di dalam apa yang mereka perselisihkan. Tunjukkanlah kami dengan izin-Mu kepada kebenaran di dalam apa yang diperselisihkan. Sesungguhnya Engkau memberi petunjuk ke arah Sirat al-Mustaqim kepada sesiapa yang Engkau Kehendaki.”
Wallahua‘lam.
[1]
 Lihat
Siyar A‘lam Al-Nubala’
, 17/589.
[2]
 Lihat
Siyar A‘lam Al-Nubala’
, 17/286.
[3]
 Lihat
 Siyar A‘lam Al-Nubala’
, 17/589.
[4]
 Lihat
Minhaj Al-Sunnah Al-Nabawiyyah
, 8/55.
[5]
 Lihat
 Siyar A‘lam Al-Nubala’
, 15/280.
[6]
 Lihat
Al-Kafi (Al-Usul)
, 1/258.
[7]
 Lihat
Al-Kafi (Al-Usul)
, 1/260.
[8]
 Lihat
Al-Wajizah fi Al-Rijal
, 1/1.
[9]
 Lihat
Majmu‘ Fatawa
, 26/225.
[10]
 Lihat
Bihar Al-Anwar
, 27/66.
Bertarikh: 9 Mei 2022 bersamaan 20 Syawal 1444H


#55 Memisahkan Tempat Tidur Anak-Anak

-33%

Ebook
[Ebook] Tips Hafazan Al Quran
Rated
5.00
 out of 5

RM
10.00
 –
RM
20.00
Pilih Pakej
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-53%

Siri Kematian
eBook 10 Siri Kematian

RM
64.00

RM
30.00
Tambah Troli
-29%

Buku Fizikal
Pre-Order Syarah Hadis 40 Imam Nawawi

RM
70.00

RM
50.00
Tambah Troli
-50%

Ebook
(Ebook) Al-Kafi Syarah Hadis 40
Rated
4.50
 out of 5

RM
20.00
 –
RM
50.00
Pilih Pakej
-16%

Buku Fizikal
Garis Masa Hayat Al-Rasul SAW Edisi Kemaskini
Rated
5.00
 out of 5

RM
155.00

RM
130.00
Tambah Troli
-25%

Uncategorized
(Ready Stock+eBook) Ramadhan Al Mubarak Fadhilat dan Hukum

RM
10.00
 –
RM
25.00
Pilih Pakej
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli
Soalan
Saya sudah berkeluarga dan mempunyai dua anak perempuan dan seorang anak lelaki yang masih kecil. Keadaan rumah kami yang kecil, jadi saya tidak mampu sediakan bilik berasingan antara anak lelaki dan perempuan. Soalan saya adakah boleh anak lelaki dan perempuan saya tidur sebilik tetapi berasingan tempat tidur?
Jawapan
Alhamdulillah segala puji dan syukur kami panjatkan kepada Allah SWT. Selawat dan salam kami ucapkan ke atas junjungan besar Nabi Muhammad SAW, para isteri dan keluarga baginda, para sahabat, seterusnya golongan yang mengikuti jejak langkah baginda sehingga hari kiamat.
Rasulullah SAW bersabda:
مُرُوا أَوْلَادَكُمْ بِالصَّلَاةِ وَهُمْ أَبْنَاءُ سَبْعِ سِنِينَ، وَاضْرِبُوهُمْ عَلَيْهَا، وَهُمْ أَبْنَاءُ عَشْرٍ وَفَرِّقُوا بَيْنَهُمْ فِي الْمَضَاجِعِ
Maksudnya: “Perintahkan anak-anak kamu untuk menunaikan solat ketika mereka berusia tujuh tahun, dan pukullah mereka ketika mereka berusia sepuluh tahun, dan pisahkan tempat tidur di antara mereka.”
[1]
Majoriti fuqaha berpendapat bahawa wajib kepada bapa atau wali memisahkan tempat tidur anak-anak ketika berumur 10 tahun sama ada anak-anak tersebut sesama jantina atau lelaki dan perempuan mahupun antara anak dan ibu atau bapanya. [Lihat: al-Mausu’ah al-Fiqhiyyah al-Kuwaitiyyah 38/34]
Ketika mengulas arahan “pisahkan tempat tidur di antara mereka”, Ibn Ruslan berkata: “
Antara lelaki. Adapun pemisahan antara lelaki dan perempuan adalah lebih utama. Maksud pemisahan itu bermaksud mengasingkan tilam antara satu sama lain.”
[2]

Badr al-Din al-‘Aini pula menjelaskan:
“[Pemisahan] tempat tidur. Ini kerana jika mereka mencapai umur 10 tahun, mereka menghampiri umur minima had akil baligh dan zakar mereka mula menegang. Maka, dikhuatiri berlaku sesuatu yang buruk.”
[3]
Berkata Imam al-Subki bahawa memisahkan tempat tidur dilakukan dengan dua cara sama ada untuk setiap anak satu tilam atau kedua-duanya setilam tetapi berpisah dan tidak bersentuhan.
[4]
Dapat difahami daripada huraian para ulama’ ini, pemisahan itu boleh berlaku samada sebilik tetapi tidak bersentuhan dan lebih baik lagi, pemisahan bilik. Sekiranya hanya terdapat dua bilik dan salah satunya bilik ibu bapa, maka perlu diutamakan untuk menyediakan bilik anak perempuan. Ini sebagai langkah berjaga-jaga daripada timbulnya sebarang perkara tidak baik pada masa akan datang.
Saya amat memahami, penyediaan rumah yang selesa bergantung kepada kemampuan individu masing-masing. Namun begitu, kami menasihatkan supaya ibu bapa sentiasa berusaha mematuhi garis panduan yang telah ditetapkan oleh syarak dalam urusan keluarga. Jika tidak mampu sediakan bilik yang berasingan, usahakan untuk dipisahkan dengan tirai atau apa-apa yang sesuai. Firman Allah SWT:
فَاتَّقُوا اللَّهَ مَا اسْتَطَعْتُمْ
Maksudnya:
“Oleh itu bertaqwalah kamu kepada Allah sedaya upaya kamu”
[5]
Wallahu a’lam.
Bertarikh 6 November 2021 M bersamaan 30 Rabi’ al-Awwal 1443 H
[1]
 Riwayat Ahmad (6689) Abu Daud (495)
[2]

Sharh Sunan Abi Daud li Ibn Ruslan
, 3/364.
[3]

Sharh Sunan Abi Daud li al-‘Aini
, 2/416.
[4]

Qadha’ al-Arb fi As’ilah Halab
, m. 248.
[5]
 Surah al-Taghaabun: 16.


#552 Kesucian Air Mani Manusia

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Air mani manusia dikira sebagai najis atau suci? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
خُلِقَ مِنْ مَاءٍ دَافِقٍ (6) يَخْرُجُ مِن بَيْنِ الصُّلْبِ وَالتَّرَائِبِ
Maksudnya:
 “
Dia diciptakan daripada air yang memancut ke dalam rahim.
(6)
Air yang keluar daripada bahagian tulang sulbi belakang lelaki dan tulang dada perempuan.
”
[1]
Bukti kekuasaan Allah SWT amat jelas, di mana manusia dicipta daripada air yang terpancut dan terpancar ke dalam rahim, iaitu yang terdiri daripada air mani lelaki dan perempuan, kemudian berlaku persenyawaan antara keduanya. Kedua air tersebut ialah air yang keluar daripada tulang belakang lelaki melalui saluran saraf tertentu yang berhubungan dengan otak dan air yang keluar daripada antara tulang dada wanita (
al-Tara’ib
). Oleh itu, seorang bayi terbentuk daripada percampuran dua jenis air ini, yang seterusnya bertempat di dalam rahim dan akhirnya membentuk janin dengan kehendak Allah SWT.
[2]
Apabila Dia berkuasa mencipta manusia daripada benda-benda yang tidak hidup, maka pasti Dia akan lebih berkuasa untuk menghidupkan mereka semula selepas mati. Hal ini adalah sepertimana firman-Nya dalam Surah al-Rum:
وَهُوَ الَّذِي يَبْدَأُ الْخَلْقَ ثُمَّ يُعِيدُهُ وَهُوَ أَهْوَنُ عَلَيْهِ
Maksudnya:
 “
Dan Dialah Allah yang menghidupkan makhluk daripada tiada. Kemudian Dia juga yang menghidupkannya semula selepas kematiannya dan ini lebih mudah bagi-Nya.
”
[3]
Oleh itu, hendaklah manusia mengerjakan amalan yang akan menggembirakan mereka ketika dibangkitkan semula nanti.
[4]

[give_form id=”14962″]
Air mani manusia
Secara umumnya para ulama telah berselisih mengenai kesuciannya; adakah dihukumkan sebagai suci atau najis. Imam al-Nawawi menyebutkan dalam kitabnya bahawa air mani manusia adalah suci di sisi ulama mazhab Syafi‘i. Inilah pendapat yang tepat yang dinaskan oleh Imam al-Syafi‘i dalam kitab-kitabnya dan pendapat yang telah diputuskan oleh majoriti ulama dalam kalangan mazhab Syafi‘i. Justeru, air mani anak Adam menurut mazhab Syafi‘i adalah suci, tidak kira lelaki atau perempuan, Muslim atau kafir. Selain itu, pendapat ini juga — yakni air mani manusia adalah suci — merupakan pendapat Sa‘id al-Musayyid, ‘Ata’, Ishaq bin Rahawaih, Abu Thaur, Daud, Ibn al-Munzir dan riwayat yang sahih (paling kuat) daripada Ahmad — yakni dalam mazhab Hanbali.
Manakala al-Thauri, al-Auza‘i, Malik, Abu Hanifah dan murid-murid kanannya pula berpendapat air mani anak Adam adalah najis. Akan tetapi Abu Hanifah menyatakan bahawa air mani yang sudah kering boleh dibersihkan dengan cara menggosoknya, sedangkan al-Auza‘i dan Malik mewajibkan untuk membasuhnya — yakni mencucinya dengan air — tidak kira air mani itu sudah kering atau masih lembap.
[5]
 Mereka — yakni para ulama yang berpendapat bahawa air mani manusia itu adalah najis — berhujah berdasarkan kepada hadith daripada riwayat Aisyah R.Anha bahawa:
أنَّ رَسولَ اللهِ صَلَّى اللهُ عليه وسلَّمَ كانَ يَغْسِلُ المَنِيَّ
Maksudnya:
 “
Rasulullah SAW membasuh air mani (yang terkena pada pakaian).
”
[6]
Begitu juga dengan sebuah hadith daripada riwayat Sulaiman bin Yasar bahawa beliau pernah bertanya kepada Aisyah R.Anha berkenaan air mani yang terkena pada pakaian. Lalu Aisyah R.Anha menjawab:
كُنْتُ أَغْسِلُهُ مِنْ ثَوْبِ رَسُولِ اللهِ صَلَّى اللهُ عَلَيْهِ وَسَلَّمَ، فَيَخْرُجُ إِلَى الصَّلاَةِ، وَأَثَرُ الغَسْلِ فِي ثَوْبِهِ بُقَعُ الـمَاءِ
Maksudnya
: “
Aku pernah membasuhnya — yakni kesan air mani — daripada pakaian Rasulullah SAW, lalu Baginda keluar menunaikan solat, sedangkan kesan basuhan tersebut masih ada pada pakaiannya tompokan-tompokan air.
”
[7]
Selain itu, terdapat juga sebuah hadith daripada Aisyah R.Anha yang menceritakan bahawa seorang lelaki singgah — yakni datang bertamu — di rumah beliau. Lalu pada waktu pagi, lelaki itu telah membasuh pakaiannya. Maka Aisyah R.Anha berkata:
إِنَّمَا كان يُجْزِئُكَ إِنْ رَأَيْتَهُ أَنْ تَغْسِلَ مَكَانَهُ فَإِنْ لَمْ ترَهُ نَضَحْتَ حَوْلَهُ وَلَقَدْ رَأَيتُنِي أفْرُكُهُ من ثوبِ رسولِ اللهِ صلَّى اللهُ عليهِ وآلِهِ وسلَّمَ فرْكًا فَيُصَلِّي فيهِ
Maksudnya:
 “
Sesungguhnya cukup bagi engkau, jika engkau melihatnya — yakni air mani itu — supaya membasuh tempat yang terkenanya. Jika engkau tidak nampak, cukuplah engkau sekadar merenjiskan air di sekelilingnya. Sesungguhnya aku mendapati diriku benar-benar menggosoknya — yakni air mani itu — daripada pakaian Rasulullah SAW.  Lalu Baginda mendirikan solat dengan pakaian tersebut.
”
[8]
Kemudian, Imam al-Nawawi menyatakan pula bahawa ulama dalam kalangan mazhab Syafi‘i berhujah mengenai kesucian air mani berdasarkan hadith yang menceritakan mengenai cara membersihkannya dengan cara menggosoknya. Jika air mani itu dianggap sebagai najis, maka tidak cukup sekadar membersihkannya dengan cara menggosoknya sebagaimana darah, air mazi dan selainnya — yang perlu dibasuh dengan air.
Adapun perkataan Aisyah R.Anha “إِنَّمَا كان يُجْزِئُكَ” yakni sekalipun secara zahirnya menunjukkan kepada wajib. Namun, ia dapat difahami sebagai sesuatu yang digalakkan (sunat) kerana beliau sendiri (yakni Aisyah R.Anha) berhujah dengan perkataan
al-Fark
 (yakni membersihkan air mani itu dengan cara menggosoknya). Kalaulah membasuh air mani itu adalah wajib, maka sudah tentu perkataannya itu merupakan hujah ke atasnya dan bukannya hujah bagi pihaknya. Sebenarnya Aisyah R.Anha ingin mengingkari perbuatan lelaki itu yang membasuh keseluruhan pakaiannya. Justeru, beliau menyebutkan bahawa membasuh keseluruhan pakaian — yang terkena air mani itu — adalah bidaah yang tercela, sebaliknya cukup bagi engkau untuk mendapatkan yang afdhal dan sempurna begini dan begini.
[9]
 Tambahan lagi, Dr. Wahbah al-Zuhaili juga selepas menukilkan kedua-dua pendapat berserta dalil-dalilnya turut membuat kesimpulan bahawa menurutnya pendapat yang paling kuat — yakni
rajih
 — ialah pendapat yang menyatakan kesuciannya, sehingga tidak memestikan daripadanya yakni pendapat yang menyatakan kenajisannya merupakan asal usul manusia dan memudahkan ke atas umat manusia.
[10]
Sekalipun air mani dianggap suci, namun kita digalakkan (sunat) untuk membersihkan badan atau pakaian yang terkena air mani itu berdasarkan hadith-hadith yang sahih yang terdapat dalam sahih al-Bukhari dan Muslim berkenaan perbuatan Aisyah R.Anha yang telah membasuh air mani pada pakaian Rasulullah SAW. Hal ini adalah bertujuan untuk keluar daripada khilaf ulama yang menyatakan mengenai kenajisannya — yakni air mani itu.
[11]
Kesimpulannya
Berdasarkan kepada perbahasan di atas, kami berpendapat bahawa air mani manusia, tidak kira lelaki atau perempuan, Muslim atau kafir adalah suci sebagaimana pendapat muktamad dalam mazhab Syafi‘i. Meskipun begitu, kita tetap disunatkan untuk menghilangkan kesan-kesannya yang terkena pada badan mahupun pakaian berdasarkan hadith-hadith sahih yang menceritakan berkenaan perbuatan Aisyah R.Anha yang membersihkan air mani yang terkena pada pakaian Rasulullah SAW.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Surah al-Tariq: 6-7
[2]
 Lihat
al-Tafsir al-Munir
, 15/476.
[3]
 Surah al-Rum: 27
[4]
 Lihat
Tafsir al-Maraghi
, 30/112; 30/115.
[5]
 Lihat
Majmu‘ Syarh al-Muhazzab
, 2/553-554.
[6]
 Riwayat Muslim (289)
[7]
 Riwayat al-Bukhari (230)
[8]
 Riwayat Muslim (288)
[9]
 Lihat
Majmu‘ Syarh al-Muhazzab
, 2/554.
[10]
 Lihat
al-Fiqh al-Islami wa Adillatuh
, 1/316.
[11]
 Lihat
Majmu‘ Syarh al-Muhazzab
, 2/553-554.


#553 Memahami Kontradiksi Hadith Berkaitan Belalang

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Bagaimanakah memahami hadith yang melarang daripada membunuh belalang kerana ia termasuk dalam tentera Allah yang terbesar, dengan hadith yang mengharuskan untuk memakannya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, belalang adalah haiwan yang halal dimakan kerana terdapat nas sahih yang menyebutkan mengenai kehalalannya. Di antaranya, riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
[1]
Begitu juga riwayat daripada Abu Ya‘fur R.A, beliau bertanya kepada Abdullah bin Aufa berkenaan belalang. Beliau menjawab:
غَزوتُ معَ رسولِ اللَّهِ ﷺ ستَّ، أو سبعَ غزواتٍ، فَكُنّا نأكلُهُ معَهُ
Maksudnya:
 “
Aku pernah pergi berperang bersama Rasulullah SAW sebanyak enam atau tujuh kali. Kami memakan belalang bersama Baginda
.”
[2]
Perbahasan lanjut mengenai perkara ini, bolehlah merujuk kepada artikel kami yang bertajuk:
#524 Memakan Belalang
.
[3]

[give_form id=”14962″]
Manakala berkenaan hadith yang melarang daripada membunuh belalang pula terdapat sebuah hadith daripada riwayat Abu Zuhair al-Numairi bahawa Rasulullah SAW bersabda:
لَا تَقْتُلُوا الْجَرَادَ فَإِنَّهُ مِنْ جُنْدِ اللهِ الْأَعْظَمِ
Maksudnya:
 “
Janganlah kamu membunuh belalang kerana sesungguhnya belalang itu adalah sebahagian daripada tentera Allah yang terbesar.
”
Hadith di atas diriwayatkan oleh al-Baihaqi dalam
Syu‘ab al-Iman
 (9654), juga diriwayatkan oleh al-Tabarani dalam
al-Mu‘jam al-Kabir
, 22/297 dan
al-Mu‘jam al-Ausat
, 9/111, juga diriwayatkan oleh Abu Nu‘aim al-Asbahani dalam
Ma‘rifah al-Sahabah
, 5/2898, juga diriwayatkan oleh Abu al-Syeikh al-Asbahani dalam
al-‘Azmah
, 5/1788,  juga diriwayatkan oleh Ibn Mandah dalam
Ma‘rifah al-Sahabah
, 1/870, dan diriwayatkan oleh Ibn Abi ‘Asim dalam
al-Ahad wa al-Mathani
, 3/118.
Kemudian, kami sertakan juga di sini beberapa pendapat ulama berkaitan hadith ini. Di antaranya ialah:
Abu al-Hasan al-Haithami menyebutkan bahawa di dalamnya terdapat seorang perawi bernama Muhammad bin Ismail bin ‘Ayyash, dan dia adalah seorang yang lemah.
[4]
Al-Tabarani pula menyebutkan bahawa tidak diriwayatkan hadith ini daripada Abu Zuhair melainkan dengan sanad-sanad ini, dan Ismail bin ‘Ayyash bersendirian meriwayatkannya.
[5]
Syeikh al-Albani pula ketika mengulas kenyataan al-Tabarani itu mengatakan bahawa Ismail bin ‘Ayyash adalah
thiqah
 di dalam periwayatannya daripada orang-orang Syam dan ini adalah salah satu daripadanya. Begitu juga, perawi-perawi yang lebih tinggi daripadanya juga adalah
thiqah
. Lebih-lebih lagi, terdapatnya riwayat daripada Abdullah bin ‘Amr al-Hadrami yang menjadi
mutabi‘ tam
 kepada riwayat ini. Oleh itu, hadith dengan
mutaba‘ah
 seperti ini adalah kuat.
[6]
Berbalik kepada soalan yang diajukan, jika diteliti sebenarnya tiada sebarang pertembungan antara hadith Abu Zuhair al-Numairi ini dengan hadith-hadith yang mengharuskan untuk memakan belalang.  Akan tetapi, hendaklah kedua-dua hadith ini difahami dalam dua keadaan yang berbeza.
Hal ini kerana para ulama memahami hadith larangan membunuh belalang ini, sekiranya ia dibunuh secara suka hati dan sia-sia. Dalam erti kata lain, ia dibunuh tanpa sebab yang diizinkan oleh syarak. Oleh itu, jelaslah bahawa ia sesuatu yang dilarang. Bahkan Rasulullah SAW sendiri pernah memberi amaran mengenainya sebagaimana sabdanya:
ما من إنسانٍ قتلَ عُصفورًا فما فوقَها بغيرِ حقِّها إلّا سألَهُ اللَّهُ عزَّ وجلَّ عَنها قيلَ: يا رسولَ اللَّهِ! وما حقُّها؟ قالَ: يذبحُها فيأكُلُها ولا يقطعُ رأسَها يرمي بِها
Maksudnya:

“Tidaklah seseorang membunuh burung pipit dan yang lebih besar daripadanya (burung tersebut) tanpa hak melainkan Allah SWT akan bertanya mengenainya. Ditanya: ‘Wahai Rasulullah! Apakah haknya?’ Baginda menjawab: ‘Haknya adalah untuk menyembelihnya, kemudian memakannya, dan tidak memotong kepalanya (yakni membunuhnya), kemudian membuangnya.”
[7]

Oleh itu, haram untuk membunuh belalang secara sesuka hati atau tanpa sebarang sebab yang diizinkan, tetapi diharuskan untuk membunuhnya sekiranya bertujuan untuk mengambil manfaat daripadanya seperti untuk memakannya dan lain-lain. Malah hal ini juga turut terpakai kepada semua haiwan lain selain daripada belalang.
Selain itu, al-Baihaqi menyatakan bahawa jika riwayat ini (yakni mengenai larangan membunuh belalang) adalah sahih, dapat difahami kemungkinan maknanya ialah sekiranya ia tidak bertembung dengan kerosakan tanam-tanaman — disebabkan oleh belalang. Jika bertembung antara keduanya, maka harus untuk mencegah kerosakan tersebut daripada berlaku dengan memerangi belalang itu atau membunuhnya. Namun, boleh jadi kemungkinan maknanya juga adalah tidak mungkin sama sekali untuk menyerangnya (yakni menghapuskan belalang itu), sama ada dengan memeranginya atau membunuhnya.
[8]
Meskipun begitu, majoriti ulama mengharuskan untuk membunuh belalang, jika ia membawa kerosakan kepada harta benda orang ramai seperti merosakan tanam-tanaman dan lain-lain. Mengenai perkara ini, al-Qurtubi ada membawakan dalam kitab tafsirnya hujah mereka yang mengharuskan untuk membunuh belalang sekiranya mendatangkan kerosakan iaitu majoriti ulama berhujah dengan menyatakan bahawa meninggalkannya — yakni tidak membunuhnya — akan membawa kepada kerosakan harta benda. Sedangkan Nabi SAW memberi kelonggaran (yakni
rukhsah
) untuk membunuh orang Islam sekiranya dia mahu mengambil (yakni merampas atau mencuri) harta. Justeru, belalang sekiranya membawa kepada kerosakan harta benda adalah lebih-lebih lagi berhak atau utama untuk membolehkannya dibunuh. Adakah kamu tidak melihat, para ulama telah bersepakat mengenai keharusan membunuh ular dan kala jengking? Hal ini kerana kedua-duanya memudaratkan manusia. Maka, demikianlah juga hukumnya bagi belalang.
[9]
Kesimpulannya
Berdasarkan kepada perbincangan di atas, kami berpendapat bahawa tiada pertembungan antara kedua-dua hadith tersebut. Sebaliknya kedua-dua hadith itu mestilah dilihat dan difahami dalam dua keadaan yang berbeza.
Kita diharuskan untuk membunuh belalang sekiranya bertujuan untuk mengambil manfaat daripadanya seperti untuk memakannya dan seumpamanya. Manakala hadith yang melarang daripada membunuhnya pula adalah jika belalang itu dibunuh secara sia-sia tanpa sebab yang diizinkan oleh syarak. Bahkan larangan itu, tidak terhad hanya kepada belalang, tetapi juga turut terpakai kepada haiwan-haiwan yang lain. Begitu juga diharuskan untuk membunuh belalang jika ia membawa mudarat dan kerosakan harta benda seperti tanam-tanaman dan lain-lain sebagaiman pendapat majoriti ulama
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Riwayat al-Baihaqi (1211) dan beliau menyebutkan dalam
al-Sunan al-Kabir
, sanad hadith ini adalah sahih.
[2]
 Riwayat Muslim (1952); Abu Daud (3812); al-Nasa’i (4357)
[3]
 Lihat
https://maktabahalbakri.com/524-memakan-belalang/
. Diakses pada 21 Februari 2022.
[4]
 Lihat
Majma‘ al-Zawaid wa Manba‘ al-Fawaid
, 4/39.
[5]
 Lihat
al-Mu‘jam al-Ausat
, 9/111.
[6]
 Lihat
Silsilah al-Ahadith al-Sahihah
, 5/554.
[7]
 Riwayat al-Nasa’i  (4349)
[8]
 Lihat
Syu‘ab al-Iman
, 12/409.
[9]
 Lihat
Tafsir al-Qurtubi
, 7/268.


#554 Bacaan Amin selepas Bacaan al-Fatihah di Luar Solat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah disunatkan mengucapkan “Amin” selepas bacaan al-Fatihah di luar solat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Umumnya, mengucapkan “Amin” selepas selesai bacaan surah al-Fatihah bagi setiap orang yang mendirikan solat, hukumnya adalah sunat, yakni selepas firman Allah SWT, “وَلَا الضَّالِّينَ” hendaklah diikuti dengan perkataan “Amin”. Begitu juga, disunatkan mengucapkan “Amin” dengan nyaring pada semua solat yang dinyaringkan bacaan dan dengan perlahan pada solat yang diperlahankan bacaan, manakala makmum pula menyaringkannya mengikut imam.
[1]
 Majoriti ulama berpendapat bahawa lafaz “Amin” itu bermaksud “اللَّهُمَّ اسْتَجِبْ لَنَا” yakni “Ya Allah, perkenankanlah buat kami.”
[2]

[give_form id=”14962″]
Berbalik kepada soalan yang diajukan, Imam al-Nawawi ada menyebutkan bahawa disunatkan bagi sesiapa yang membaca surah al-Fatihah untuk mengucapkan “Amin” selepas selesai membacanya.
[3]
 Ibn Kathir menjelaskan lagi, disunatkan perkara tersebut bagi sesiapa yang membacanya di luar solat dan pada hak orang yang mendirikan solat itu adalah lebih-lebih lagi — yakni disunatkan. Tidak kira dia mendirikan solat secara bersendirian atau dia ialah imam (yang memimpin solat berjemaah) atau dia ialah makmum. Dalam erti kata lain, disunatkan untuk mengucapkan “Amin” selepas membaca surah al-Fatihah pada semua keadaan.
[4]
Hal ini adalah berdasarkan kepada riwayat daripada Abu Hurairah R.A bahawa Rasulullah SAW bersabda:
إِذَا أَمَّنَ الإِمَامُ، فَأَمِّنُوا، فَإِنَّهُ مَنْ وَافَقَ تَأْمِينُهُ تَأْمِينَ الـمَلاَئِكَةِ غُفِرَ لَهُ مَا تَقَدَّمَ مِنْ ذَنْبِهِ. وَقَالَ ابْنُ شِهَابٍ: وَكَانَ رَسُولُ اللهِ صَلَّى اللهُ عَلَيْهِ وَسَلَّمَ يَقُولُ: آمِينَ.
Maksudnya:
 “
Apabila imam mengucapkan ‘amin’, maka ucapkanlah ‘amin’ kerana sesungguhnya sesiapa yang ucapan ‘amin’nya serentak (bertepatan) dengan (ucapan) ‘amin’ para malaikat, nescaya dosanya yang telah lalu diampunkan
.” Kemudian Imam al-Bukhari menukilkan di penghujung hadith ini, perkataan Ibn Syihab yang menyebutkan: “
Rasulullah SAW juga selalu mengucapkan ‘amin’
.”
[5]
Begitu juga terdapat riwayat lain daripada Abu Hurairah R.A, bahawa Rasulullah SAW bersabda:
إِذَا قَالَ أَحَدُكُمْ: آمِينَ، وَقَالَتِ المَلاَئِكَةُ فِي السَّمَاءِ: آمِينَ، فَوَافَقَتْ إِحْدَاهُمَا الأُخْرَى غُفِرَ لَهُ مَا تَقَدَّمَ مِنْ ذَنْبِهِ
Maksudnya:

“Apabila salah seorang daripada kamu mengucapkan ‘amin’, dan para malaikat di langit pun mengucapkan ‘amin’, lalu (berlaku) serentak (ucapan) antara satu sama lain, nescaya dosanya yang telah lalu diampunkan.”
[6]
Kesimpulannya
Berdasarkan kepada perbincangan di atas, kami berpendapat bahawa disunatkan untuk mengucapkan lafaz “Amin” selepas selesai membaca surah al-Fatihah sekalipun di luar solat. Hal ini kerana kita disunatkan untuk mengucapkan “Amin” selepas selesai membaca surah al-Fatihah dalam semua keadaan dan bagi mereka yang berada dalam keadaan solat adalah lebih-lebih lagi disunatkan.
Lebih-lebih surah al-Fatihah itu sendiri mengandungi doa-doa yang sangat baik. Justeru, mengucapkan “Amin” selepas selesai membacanya ibarat memohon perkenan daripada Allah SWT atas semua doa tersebut kepada diri kita, di samping mengharapkan fadhilatnya — yakni diampunkan dosa-dosa yang lalu — sebagaimana yang telah dinyatakan dalam hadith-hadith yang sahih.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Lihat
al-Fiqh al-Manhaji
, 1/152.
[2]
 Lihat
Tafsir al-Quran al-‘Azim,
 1/145 dan
al-Taqrirat al-Sadidah
, hlm. 240.
[3]
 Lihat
al-Tibyan fi Adab Hamalah al-Quran
, hlm. 93.
[4]
 Lihat
Tafsir al-Quran al-‘Azim,
 1/144-145.
[5]
 Riwayat al-Bukhari (780)
[6]
 Riwayat al-Bukhari (781); Muslim (410)


#555 Status Wuduk Perokok

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah merokok membatalkan wuduk? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya merokok merupakan perbuatan yang haram sebagaimana yang telah dinyatakan oleh majoriti ulama khususnya ulama kontemporari pada masa kini. Pendapat ini juga adalah selari dengan keputusan Muzakarah Jawatankuasa Fatwa Majlis Kebangsaan Hal Ehwal Agama Islam Malaysia bagi kali ke-37 pada 23 Mac 1995, yang telah memutuskan merokok itu adalah haram mengikut pandangan Islam. Di antara sebab pengharaman tersebut adalah kerana merokok itu membahayakan kesihatan bukan sahaja kepada pelakunya tetapi juga kepada orang yang berada di sekelilingnya. Firman Allah SWT:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu mencampakkan diri kamu ke lembah kebinasaan
.”
[1]
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan.
[2]

[give_form id=”14962″]
Untuk menjawab soalan yang diajukan, kami nyatakan terlebih dahulu perkara-perkara yang membatalkan wuduk sebagaimana yang telah disebutkan dalam
al-Fiqh al-Manhaji
[3]
 iaitu:
Keluar sesuatu daripada salah satu saluran qubul dan dubur kencing, tahi, darah, kentut dan lain-lain.
Tidur yang tidak tetap. Maksud ‘tetap’ di sini ialah duduk dalam keadaan punggung bertaup rapat dengan lantai manakala maksud tidak tetap pula ialah terdapat rongga di antara punggung dan lantai.
Hilang akal disebabkan sama ada mabuk, pitam, sakit atau gila.
Seseorang lelaki menyentuh isterinya atau perempuan lain tanpa berlapik dan perbuatan itu membatalkan wuduk kedua-duanya. Maksud perempuan lain ialah perempuan yang halal berkahwin.
Menyentuh kemaluan manusia, sama ada diri sendiri atau orang lain, sama ada qubul atau dubur dengan tapak tangan dan perut-perut jari tanpa berlapik.
Kesimpulannya
Justeru,
kami berpendapat bahawa perbuatan merokok tidak membatalkan wuduk pelakunya kerana ia tidak termasuk dalam perkara-perkara yang membatalkan wuduk.
 Sekalipun perbuatan merokok itu adalah haram, tetapi ia tidak memestikan rokok itu dihukumkan sebagai najis. Meskipun begitu, disunatkan kepada mereka yang menghisap rokok untuk berkumur-kumur terlebih dahulu sebelum mendirikan solat supaya bau asap rokok daripada mulut mereka hilang, agar tidak mengganggu jemaah yang lain.
Kami juga mengambil kesempatan di sini, untuk menasihatkan kepada semua perokok agar berusahalah sehabis mungkin untuk meninggalkan amalan yang tidak sihat ini.  Isu merokok bukanlah isu yang remeh tetapi sebenarnya ia adalah suatu yang besar. Lebih-lebih lagi, bahaya dan mudarat itu bukan sahaj kembali kepada pelakunya, tetapi turut tertimpa kepada orang yang berada di sekelilingnya seperti anak-anak, isteri, kaum keluarga dan lain-lain, di samping pembaziran yang ketara yang melibatkan jutaan ringgit pada setiap tahun.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Surah al-Baqarah: 195
[2]
 Lihat
Zubdah al-Tafasir min Fath al-Qadir
, hlm. 38.
[3]
 Lihat
al-Fiqh al-Manhaji
, 1/62-63.


#556 Berwudhu’ Sebelum Makan Jika Berjunub

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah orang yang berjunub perlu berwuduk terlebih dahulu sebelum makan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ
Maksudnya:
 “
SesungguhNya Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri.
”
[1]
Al-Syaukani menyatakan bahawa makna ayat di atas ialah Allah menyukai orang yang bertaubat daripada dosa-dosanya dan mensucikan diri daripada junub dan hadas.
[2]
 Dalam erti kata lain, Allah SWT menyukai para hamba-Nya yang banyak beristighfar dan bertaubat serta yang menyucikan diri dengan menjauhi segala perbuatan keji dan kotor.
[3]
Begitu juga terdapat sebuah riwayat daripada Salman al-Farisi R.A, bahawa Rasulullah SAW bersabda:
بَرَكَةُ الطَّعَامِ الوُضُوءُ قَبْلَهُ وَالوُضُوءُ بَعْدَهُ
Maksudnya:
“Keberkatan makan itu ialah dengan berwuduk sebelumnya dan berwuduk selepasnya.”
[4]
Al-Mubarakfuri ketika mensyarahkan hadith di atas menyebutkan bahawa makan selepas membasuh kedua-dua tangan menjadikan makanan itu lebih selamat dan enak kerana tangan tidak dapat lari daripada tercemar atau kotor disebabkan oleh aktiviti seharian kita, maka membasuhnya merupakan perbuatan yang lebih dekat (yakni terjamin) kepada kebersihan dan kesucian. Selain itu, di antara tujuan makan juga adalah untuk memudahkan kita beribadah (yakni memberi kekuatan untuk beribadah). Maka, perkara tersebut sesuai, lebih-lebih lagi ia selari dengan perbuatan bersuci bagi menunaikan solat (yakni berwuduk) yang mana dimulai dengan membasuh kedua-dua tangan. Manakala makna kedua bagi berwuduk di sini ialah membasuh kedua-dua tangan dan mulut daripada lemak-lemak daging yang melekat pada tangan.
[5]

[give_form id=”14962″]
Berbalik kepada soalan yang diajukan, dalam
al-Mausu‘ah al-Fiqhiyyah
 dinyatakan bahawa menurut mazhab Syafi‘i, membasuh tangan sebelum makan bagi orang yang berjunub hukumnya adalah sunat. Ini juga merupakan pendapat ulama dalam kalangan mazhab Hanafi dan Hanbali.
[6]
 Namun, Imam al-Nawawi secara jelas ada menyebutkan dalam kitabnya bahawa makruh hukumnya bagi orang yang berjunub untuk tidur sehinggalah dia berwuduk. Begitu juga disunatkan, sekiranya dia mahu makan atau minum untuk dia berwuduk sebagaimana wuduknya bagi menunaikan solat serta membasuh kemaluannya pada setiap keadaan-keadaan ini.
[7]
Tambahan lagi al-Khatib al-Syirbini ada menyebutkan bahawa diqiaskan orang yang berjunub dengan perempuan yang haid dan nifas sekiranya telah berhenti darahnya. Begitu juga diqiaskan dengan perbuatan makan dan minum. Hikmah akan perkara tersebut adalah bagi meringankan hadasnya dan kebersihan. Sekiranya dia melakukan semua perkara tersebut — yakni seperti makan, minum dan tidur — dalam keadaan berjunub, hukumnya adalah makruh. Wuduk yang dimaksudkan disini ialah wuduk syar‘i  — yakni sebagaimana hendak solat — dan bukannya lughawi — yakni dengan maksud perbuatan membasuh tangan.
[8]
Hal ini adalah berdasarkan kepada riwayat daripada Aisyah R.Anha bahawa:
كانَ رَسولُ اللهِ ﷺ إذا كانَ جُنُبًا، فأرادَ أنْ يَأْكُلَ، أوْ يَنامَ، تَوَضَّأَ وُضُوءَهُ لِلصَّلاةِ
Maksudnya:

“Rasulullah SAW sekiranya dalam keadaan berjunub. Kemudian, Baginda mahu makan atau tidur, Baginda akan berwuduk terlebih dahulu sebagaimana wuduknya bagi menunaikan solat.”
[9]
Walau bagaimanapun, para ulama telah berselisih pendapat mengenai makna ‘berwuduk’ yang terdapat dalam hadith di atas, kepada dua pendapat:
Ada yang berpendapat maknanya adalah sebagaimana wuduk bagi menunaikan solat.
Manakala sebahagian yang lain pula berpendapat maknanya ialah membasuh kedua-dua tangan — yakni dari sudut bahasa.
[10]
Tambahan pula, pendapat kedua ini adalah berdasarkan kepada riwayat Aisyah R.Anha bahawa:
كانَ رسولُ اللَّهِ صلّى اللهُ علَيهِ وسلَّمَ إذا أرادَ أن ينامَ، وَهوَ جنبٌ، تَوضَّأَ. وإذا أرادَ أن يأْكلَ، أو يشربَ. قالت: غسلَ يدَيهِ، ثمَّ يأكلُ أو يشربُ
Maksudnya:

“Rasulullah SAW sekiranya mahu tidur sedangkan Baginda dalam keadaan berjunub, Baginda akan berwuduk terlebih dahulu. Sekiranya Baginda mahu makan atau minum, Aisyah R.Anha berkata: ‘Baginda akan membasuh kedua-dua tangannya, kemudian barulah Baginda akan makan atau minum.’”
[11]
Inilah pendapat yang dipilih oleh Ibn Qayyim al-Jauziyyah iaitu jika orang yang berjunub itu hendak makan, maka basuhlah kedua-dua tangannya terlebih dahulu.
[12]
Walau bagaimanapun, Syeikh ‘Abd al-Aziz al-Rajihi menyimpulkan bahawa hadith ini menunjukkan keluasan dalam perkara tersebut. Hal ini kerana terdapat dalam hadith yang lain, sekiranya Baginda mahu makan, Baginda akan berwuduk terlebih dahulu. Sedangkan di dalam hadith ini pula menunjukkan Baginda hanya membasuh kedua-dua tangannya. Oleh yang demikian, perbuatan membasuh tangan itu, hukumnya adalah diharuskan. Akan tetapi sekiranya dia dapat berwuduk adalah lebih baik (afdhal) dan tiada masalah sekiranya dia meninggalkan wuduk sekalipun. Namun, sekiranya dia mahu tidur, dia hendaklah berwuduk sebagaimana wuduk untuk solat.
Selain daripada itu, dapat difahami daripada hadith itu bahawa urusan makan dan minum adalah lebih mudah berbanding hendak tidur. Hal ini kerana Nabi SAW tidak pernah tidur melainkan dalam keadaan berwuduk. Bahkan ketika Baginda dalam keadaan junub sekalipun, Baginda akan berwuduk sekiranya hendak tidur. Adapun mengenai soal makan dan minum, ada kalanya Baginda SAW akan berwuduk terlebih dahulu dan ada kalanya Baginda SAW makan dan minum tanpa berwuduk terlebih dahulu.
[13]
Kesimpulannya
Berdasarkan kepada perbahasan dan perbincangan di atas, kami berpendapat bahawa disunatkan bagi orang yang berjunub untuk berwuduk terlebih dahulu sebelum makan dan minum — inilah yang afdhalnya — sebagaimana pendapat ulama dalam kalangan mazhab Syafi‘i.
Walau bagaimanapun, jika terdapat kesukaran untuk melakukannya — yakni berwuduk sebelum makan dan minum — maka sekurang-kurangnya basuhlah kedua tangan terlebih dahulu. Perbahasan mengenai hukum membasuh tangan sebelum makan, kami telah bahaskan secara panjang lebar dalam artikel kami yang bertajuk:
#528 Basuh Tangan Sebelum Makan
.
[14]
Hal ini kerana tangan kita tidak dapat lari daripada tercemar atau kotor disebabkan oleh aktiviti seharian kita, maka membasuhnya merupakan perbuatan yang lebih dekat kepada kebersihan dan kesucian sebagaimana yang telah disebutkan oleh Imam al-Ghazali.
[15]
 Malah ia juga adalah sepertimana yang disarankan oleh Kementerian Kesihatan Malaysia (KKM).
[16]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Surah al-Baqarah: 222
[2]
 Lihat
Zubdah al-Tafasir min Fath al-Qadir
 oleh al-Asyqar, hlm. 44.
[3]
 Lihat
Tafsir al-Muyassar
, hlm. 35.
[4]
 Riwayat al-Tirmizi (1846); Abu Daud (3761); Ahmad (23783)
[5]
 Lihat
Tuhfah al-Ahwazi
, 5/470.
[6]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[7]
 Lihat
al-Majmu‘ Syarh al-Muhazzab
, 2/156.
[8]
 Lihat
Mughni al-Muhtaj
, 1/195
[9]
 Riwayat al-Bukhari (288); Muslim (305)
[10]
 Lihat
al-Mausu‘ah al-Fiqhiyyah al-Kuwaitiyyah
, 45/270.
[11]
 Riwayat al-Nasa’i

(257) dan al-Albani menilainya sebagai sahih.
[12]
 Lihat
Syarah Sunan Abi Daud
, 10/233.
[13]
 Lihat
Syarah Sunan al-Nasa’i
, 13/32-34.
[14]
 Lihat
https://maktabahalbakri.com/528-basuh-tangan-sebelum-makan/
. Diakses pada 21 Februari 2022.
[15]
 Lihat
Ihya’ ‘Ulum al-Din
, 2/3.
[16]
 Lihat
https://www.facebook.com/kementeriankesihatanmalaysia/photos/mengapa-perlu-kerap-membasuh-tanganmembasuh-tangan-terutama-sebelum-makan-atau-s/10157140736861237/
. Diakses pada 17 Februari 2022.


#557 Menelan Air Mani

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Bolehkah seorang isteri itu menelan air mani suaminya? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
خُلِقَ مِنْ مَاءٍ دَافِقٍ (6) يَخْرُجُ مِن بَيْنِ الصُّلْبِ وَالتَّرَائِبِ
Maksudnya:
 “
Dia diciptakan daripada air yang memancut ke dalam rahim.
(6)
Air yang keluar daripada bahagian tulang sulbi belakang lelaki dan tulang dada perempuan.
”
[1]
Bukti kekuasaan Allah SWT amat jelas, di mana manusia dicipta daripada air yang terpancut dan terpancar ke dalam rahim, iaitu yang terdiri daripada air mani lelaki dan perempuan, kemudian berlaku persenyawaan antara keduanya. Kedua air tersebut ialah air yang keluar daripada tulang belakang lelaki melalui saluran saraf tertentu yang berhubungan dengan otak dan air yang keluar daripada antara tulang dada wanita (
al-Tara’ib
). Oleh itu, seorang bayi terbentuk daripada percampuran dua jenis air ini, yang seterusnya bertempat di dalam rahim dan akhirnya membentuk janin dengan kehendak Allah SWT.
[2]
Apabila Dia berkuasa mencipta manusia daripada benda-benda yang tidak hidup, maka pasti Dia akan lebih berkuasa untuk menghidupkan mereka semula selepas mati. Hal ini adalah sepertimana firman-Nya dalam Surah al-Rum:
وَهُوَ الَّذِي يَبْدَأُ الْخَلْقَ ثُمَّ يُعِيدُهُ وَهُوَ أَهْوَنُ عَلَيْهِ
Maksudnya:
 “
Dan Dialah Allah yang menghidupkan makhluk daripada tiada. Kemudian Dia juga yang menghidupkannya semula selepas kematiannya dan ini lebih mudah bagi-Nya.
”
[3]
Oleh itu, hendaklah manusia mengerjakan amalan yang akan menggembirakan mereka ketika dibangkitkan semula nanti.
[4]

[give_form id=”14962″]
Air mani manusia
Secara umumnya para ulama telah berselisih mengenai kesuciannya; adakah dihukumkan sebagai suci atau najis. Imam al-Nawawi menyebutkan dalam kitabnya bahawa air mani manusia adalah suci di sisi ulama mazhab Syafi‘i. Inilah pendapat yang tepat yang dinaskan oleh Imam al-Syafi‘i dalam kitab-kitabnya dan pendapat yang telah diputuskan oleh majoriti ulama dalam kalangan mazhab Syafi‘i. Justeru, air mani anak Adam menurut mazhab Syafi‘i adalah suci, tidak kira lelaki atau perempuan, Muslim atau kafir. Selain itu, pendapat ini juga — yakni air mani manusia adalah suci — merupakan pendapat Sa‘id al-Musayyid, ‘Ata’, Ishaq bin Rahawaih, Abu Thaur, Daud, Ibn al-Munzir dan riwayat yang sahih (paling kuat) daripada Ahmad — yakni dalam mazhab Hanbali.
[5]
 Penjelasan lanjut mengenai perkara ini bolehlah merujuk artikel kami yang bertajuk:
#552 Kesucian Air Mani Manusia
.
Menelan air mani dari kaca mata perubatan
Secara umumnya, tiada masalah untuk seorang isteri itu menelan air mani suaminya dan ia adalah normal untuk dilakukan oleh pasangan suami isteri. Sekalipun begitu, mereka diingatkan untuk melakukan ujian air mani terlebih dahulu bagi memastikan benar-benar bebas daripada sebarang kondisi kesihatan berkaitan sistem reproduktif. Jika belum melakukan ujian air mani, si suami disarankan untuk menggunakan kondom saat melakukan seks oral bagi mengelakkan si isteri menelan air mani. Jadi, perbuatan menelan air mani semasa seks oral ini boleh dan selamat dilakukan sekiranya pakar sudah mengesahkan suami tidak mempunyai sebarang masalah kesihatan.
Hal ini kerana terdapat beberapa mudarat yang berkemungkinan boleh didapati melalui air mani — yakni dengan menelannya. Di antaranya ialah:
Menyebarkan penyakit kelamin
. Jika diteliti, kandungan komponen yang terdapat dalam sperma kelihatan seperti boleh ditelan dan dihadam dalam perut sama seperti makanan yang lain. Sekalipun begitu, sperma yang berasal daripada individu yang telah dijangkiti penyakit kelamin seperti HIV, hepatitis B dan C, herpes, syphilis dan chlamydia berisiko terjangkiti dengan virus yang sedia ada. Risiko penyakit tersebut dijangkiti individu yang menelan air mani ketika melakukan seks oral juga akan meningkat jika terdapat luka pada mulut, lidah, atau gusi.
Membangkitkan rasa loya dan muntah
. Air mani yang mempunyai kandungan protein yang tinggi sebenarnya mempunyai bau yang agak busuk dan memualkan. Oleh itu, cuba anda bayangkan bagaimana pasangan anda mahu menelan sesuatu yang mempunyai bau yang teruk? Ia cuma akan membangkitkan rasa loya dan kemudian muntah lalu merosakkan mood seks anda dan pasangan.
Mendatangkan sakit kepala dan selesema
. Selain daripada loya dan muntah, perbuatan menelan air mani juga akan menyebabkan individu itu mengalami sakit kepala. Ini berlaku akibat gejala psikosomatis buat mereka yang sebenarnya jijik terhadap sperma. Bukan itu sahaja, menelan air mani pasangan juga sebenarnya akan mendatangkan jangkitan selesema akibat reaksi alahan mereka terhadap protein yang terkandung dalam sperma.
Mengakibatkan trauma.
 Bagi pasangan yang sudah cuba menelan air mani atau tertelannya secara tidak sengaja, ia akan mengakibatkan trauma kepada mereka. Ini berlaku ekoran daripada bau dan rasa air mani yang tidak sama dengan jangkaannya. Jika perbuatan ini dilakukan berulang-ulang kali, ia akan mengakibatkan trauma.
[6]
Menelan air mani dari sudut agama
Pada asasnya, sekalipun air mani itu dianggap suci, namun para ulama berbeza mengenai hukum menelan atau memakannya. Imam al-Nawawi menyebutkan dalam kitabnya, terdapat dua pendapat mengenai hal ini. Pendapat yang sahih lagi masyhur ialah air mani tidak halal untuk dimakan atau ditelan kerana ia dianggap sebagai suatu yang menjijikan dan kotor. Firman Allah SWT:
وَيُحَرِّمُ عَلَيْهِمُ الْخَبَائِثَ
Maksudnya:
 “
Dan ia mengharamkan kepada mereka segala benda yang buruk.
”
[7]
Manakala pendapat kedua pula — iaitu pendapat yang dhaif dalam mazhab Syafi‘i — sebagaimana dinukilkan oleh Imam al-Haramain dan selainnya menyatakan bahawa air mani harus untuk dimakan kerana ia adalah suci dan tiada kemudaratan padanya. Ini merupakan pendapat al-Syeikh Abu Zaid al-Marwazi.
[8]
Kesimpulannya
Justeru, berdasarkan kepada perbincangan di atas,
kami cenderung kepada pendapat yang menyatakan bahawa menelan air mani adalah haram dan tidak dibolehkan
kerana ia menjijikan sebagaimana pendapat yang kuat dalam mazhab Syafi‘i. Lebih-lebih lagi, terdapat sebahagian ulama seperti Imam Malik, Abu Hanifah, al-Auza‘i dan al-Thauri yang berpendapat bahawa air mani itu adalah najis. Justeru, pendapat ini adalah lebih selamat (
ahwat
).
Selain itu, air mani yang keluar ketika melakukan hubungan kelamin antara suami isteri kebiasaannya sukar untuk dielakkan daripada bercampur dengan air-air lain yang dianggap najis seperti air mazi dan wadi. Oleh itu, meninggalkan perbuatan ini adalah lebih utama agar seseorang itu tidak tertelan najis bersama air mani tersebut. Tambahan lagi, hal ini juga kerana semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya.
[9]
Selain daripada itu, perbuatan menelan air mani ini juga dilihat jauh sama sekali daripada adab dan budaya seorang Islam serta fitrah akal yang sihat untuk menjauhi segala perkara yang menjijikan. Malah, sebenarnya ia lebih menyerupai perbuatan orang kafir yang mana kita dilarang daripada mengikutinya. Terdapat sebuah riwayat daripada Ibn Umar R.Anhuma, Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya:
 “
Sesiapa yang menyerupai sesuatu kaum, maka dia adalah dalam kalangan mereka
.”
[10]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 Februari 2022 bersamaan 19 Rejab 1443H
[1]
 Surah al-Tariq: 6-7
[2]
 Lihat
al-Tafsir al-Munir
, 15/476.
[3]
 Surah al-Rum: 27
[4]
 Lihat
Tafsir al-Maraghi
, 30/112; 30/115.
[5]
 Lihat
Majmu‘ Syarh al-Muhazzab
, 2/553-554.
[6]
 Lihat artikel yang ditulis oleh Ahmad Farid dan telah disemak secara perubatan oleh Dr. Gabriel Tang Pei Yung.
https://hellodoktor.com/seks-hubungan/seks-selamat/menelan-air-mani/
. Diakses pada 21 Februari 2022.
[7]
 Surah al-A‘raf: 157
[8]
 Lihat
Majmu‘ Syarh al-Muhazzab
, 2/556; 9/37.
[9]
 Lihat
Mafatih al-Ghaib
, 15/381.
[10]
 Riwayat Abu Daud (4031); Ahmad (5114) (5115) (5667); Ibn Abi Syaibah di dalam
Musannaf
nya (19401); al-Tabarani dalam
al-Mu‘jam al-Ausat
 (8327); al-Baihaqi dalam
Syu‘ab al-Iman
 (1154); dan al-Bazzar (2966)


#56 Fadhilat Menghafaz al-Quran

Buku Fizikal
(Edisi Kemaskini) Tips Hafazan Al Quran

RM
18.00
Tambah Troli
-33%

Ebook
[Ebook] Tips Hafazan Al Quran
Rated
5.00
 out of 5

RM
10.00
 –
RM
20.00
Pilih Pakej
Soalan
Apakah fadhilat menghafaz al-Quran?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Syeikh Muhammad Ali al-Sobuni dalam mendefinisikan al-Quran: Al-Quran adalah Kalam Allah yang mukjizat yang diturunkan kepada penutup segala Nabi dan Rasul melalui Malaikat Jibril AS yang ditulis pada mashaf-mashaf yang dipindahkan kepada kita secara mutawatir dengan membacanya adalah ibadah bermula dengan surah al-Fatihah dan diakhiri dengan surah al-Nas.
[1]
Sejak al-Quran diturunkan, ianya telah dipelihara dengan begitu rapi. Ramai penghafaz al-Quran setiap zaman bermula zaman Rasulullah SAW lagi hinggalah ke hari ini. Al-Quran juga dipelihara dalam bentuk tulisan yang mana pada peringkat awalnya ramai penulis al-Quran menghasilkan mushaf. Dan selepas perkembangan teknologi, al-Quran dihasilkan dalam bentuk percetakan.
Semua penjagaan al-Quran dalam bentuk mushaf dan hafazan menjadi bukti yang kukuh bahawa al-Quran terpelihara dari segala kesalahan dan kekurangan. Ini bertepatan dengan firman Allah SWT:
إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُون
Maksudnya:

“Sesungguhnya Kamilah yang menurunkan al-zikr (Al-Quran), dan Kamilah yang memelihara dan menjaganya
”.
[2]
Terdapat sebuah hadith qudsi yang diriwayatkan daripada ‘Iyadh bin Himar RA, bahawa Rasulullah SAW bersabda, Allah SWT berfirman:
إنَّمَا بَعَثْتُكَ لأَبْتَلِيَكَ وأَبْتَلِيَ بِكَ، وأَنْزَلْتُ عَلَيْكَ كِتاباً لا يَغْسِلُهُ المَاءُ
Maksudnya:

Sesungguhnya aku mengutusmu untuk mengujiMu dan denganMu Aku menguji, Aku menurunkan kitab padamu yang tidak basah oleh air
.
[3]
Imam al-Nawawi menyebutkan: Maksudnya di sini bahawa al-Quran ini dijaga di dalam dada dan akan terus kekal merentas zaman.
[4]
Antara nikmat yang besar ialah nikmat iman dan Islam. Begitu juga
istiqamah
 dalam ketaatan. Sementelahan lagi, diberi akal yang baik dan ingatan yang kuat sehingga mampu menghafaz al-Quran atau sejumlah ayat daripadanya.
Dinyatakan di sini fadilat menghafaz al-Quran:
Pertama
: Daripada Abdullah Bin Umar R.Anhuma Rasulullah SAW bersabda:
يُقالُ لِصَاحِبِ القُرْءَانِ اِقرَأْ وَارتَقِ وَرَتِّل كَمَا كُنتَ تُرَتِّلُ فِي الدُّنْيَا فَإِنَّ مَنْزِلَتَكَ عِنْدَ اَخِرِ اَيَةٍ تَقْرَأءُبِهَا
Maksudnya:
Dikatakan bagi pembaca atau penghafaz al-Quran bacalah dan bacalah dengan
tartil
 sebagaimana kamu membaca dengan
tartil
 di dunia. Ini kerana, kedudukan kamu pada ayat terakhir yang kamu baca di dunia.
[5]
Kedua
: Daripada Aisyah R.Anha, Rasulullah SAW bersabda:
مَثَلُ الَّذِي يَقْرَأُ القُرْآنَ، وَهُوَ حَافِظٌ لَهُ مَعَ السَّفَرَةِ الكِرَامِ البَرَرَةِ، وَمَثَلُ الَّذِي يَقْرَأُ، وَهُوَ يَتَعَاهَدُهُ، وَهُوَ عَلَيْهِ شَدِيدٌ فَلَهُ أَجْرَانِ
Maksudnya:
Umpama yang membaca al-Quran dan menghafaznya bersama kumpulan malaikat mulia sedangkan umpama membaca al-Quran dalam keadaan sukar. Baginya akan mendapat dua pahala.
[6]
Ketiga:
Daripada Abu Mas’ud al-Badri, Uqbah Ibn Amru RA bahawa Rasulullah SAW bersabda:
يَؤُمُّ القَومَ أَقرَؤُهُم لِكِتَابِ اللهِ
Maksudnya:
Yang layak menjadi imam dikalangan mereka adalah yang paling banyak hafazan dan bacaan kitab Allah.
[7]

Keempat:
Daripada Umar Ibn Al-Khattab RA, bahawa Rasulullah SAW bersabda:
اِنَّ اللهَ يَرفَعُ بِهَذَا الكِتَابِ أَقْوَاماً ويَضَعُ بِهِ آخَرِينَ
Maksudnya:
Sesungguhnya Allah mengangkat dengan kitab ini (al-Quran) kaum-kaum dan menjatuhkan dengan kitab ini (al-Quran) golongan yang lain.
[8]
Kelima:
Daripada Abu Umamah al-Bahili RA, bahawa Rasulullah SAW bersabda:
اِقرَؤُواْ القُرءَانَ فَإِنَّهُ يَأتِي يَوْمَ القِيَامَةِ شَفِيعاً لأَصحَابِهِ
Maksudnya:
Bacalah al-Quran kerana dia datang pada hari kiamat dalam bentuk memberi syafaat kepada tuan-tuannya.
[9]
Keenam
: Daripada Anas Bin Malik RA katanya, Rasulullah SAW bersabda:
إِنَّ للهِ اَهْلِينَ مِنَ النَّاسِ. قَالُوا: يَا رَسُولَ اللهِ مَنْ هُمْ؟ قَالَ: هُمْ أَهْلُ القُرءَانِ, أَهْلُ اللهِ وَخَاصَّتُهُ
Maksudnya
: Sesungguhnya bagi Allah terdapat ahli-Nya dikalangan manusia. Mereka bertanya, hai Rasulullah siapakah mereka? Jawab Baginda SAW, mereka ialah ahli al-Quran,
ahlullah
dan yang diistimewanya.
[10]
Perkataan
ahlullah
 digunakan kepada penghafaz al-Quran sebagai gambaran kemuliaan dan keistimewaan mereka. Benarlah kata Imam Ibn al-Jazari  di dalam
Syarh Taibah al-Nasyr
[11]
:
وَأَنَّهُم فِي النَّاسِ أَهلُ اللهِ       وَأَنَّ رَبَّنَا بِهِم يُبَاهِي
وَقَالَ عَنْهُم فِي القُرءَانِ وَكَفَى  بِأَنَّهُ أَورَثَهُ مَنِ اصْطَفَى
Bahawa sesungguhnya mereka di kalangan manusia sebagai ahlullah
Sesungguhnya tuhan kami dengan mereka pasti berbangga
Dia berfirman tentang mereka dalam al-Quran dan memadai
Bahawa sesungguhnya Dia mewariskannya siapa yang terpilih.

Berdasarkan kepada nas di atas, jelas menunjukkan kelebihan membaca dan menghafaz al-Quran sehingga dikurniakan pelbagai keistimewaan yang tidak diberikan kepada yang lain. Ini bukan sahaja kurniaan di akhirat bahkan di dunia lagi. Ibn Hajar al-Haitami pernah berkata khabar yang khusus berkenaan yang menghafaz al-Quran bukan semata-mata membacanya kerana membaca tidak akan berbeza dengan yang lain.
Kami ingin mengemukakan fakta atau realiti kepada yang menghafaz al-Quran faedah dan keistimewaan bukan semata-mata di akhirat tetapi di dunia lagi. Antaranya:
Murah rezeki
. Sebagai contoh diperlukan untuk menjadi imam, pembaca doa dan juga penyelesai masalah dalam masyarakat. Secara logiknya, siapa yang menjaga Allah dan memelihara-Nya termasuk memelihara kalam-Nya, sudah pasti Allah memeliharanya sepertimana yang disebut di dalam al-Quran dan hadis.
Cemerlang dalam peperiksaan
. Pelajar yang menghafaz al-Quran biasanya mendapat kecemerlangan dalam kehidupan dan juga peperiksaan yang dihadapi. Hal ini bukanlah perkara yang pelik bilamana pelajar-pelajar yang berada di maahad tahfiz apabila memasuki peperiksaan seperti SPM mahupun STPM akan meraih kejayaan memberangsangkan. Boleh jadi, kerana sistem latihan dan sistem hafazan yang telah disebatikan dan yang lebih besar daripada itu keberkatan al-Quran itu sendiri.
Fasihnya lidah
. Ini merupakan kesan yang nyata bagi penghafaz al-Quran lebih-lebih lagi sebutan bahasa Arab sebagai
lughah
 (bahasa) al-Quran. Begitu juga hal ini telah diketahui oleh Dr. Yahya al-Bardawi berkenaan dengan kelebihan mereka yang mempelajari al-Quran dan menghafaznya.
Kami menutup perbincangan ini dengan mengemukakan sebuah hadis Nabi SAW  yang diriwayatkan daripada Uthman bin Affan RA, Sabda Rasulullah SAW:
خَيْرُكُمْ مَنْ تَعَلَّمَ القُرْآنَ وَعَلَّمَهُ
 Maksudnya:

Sebaik-baik daripada kamu adalah yang belajar al-Quran dan mengajarnya.
[12]
Ibn Hajar al-Asqalani menyatakan dalam syarahnya: Orang yang belajar al-Quran mendapat kebaikan walaupun tidak mengajarkannya. Namun, orang yang belajar al-Quran dan kemudian mengajarkannya kepada orang lain mendapat kebaikan lebih banyak kerana mendapat manfaat sebagai (guru) yang diikuti.
[13]
Bertarikh 8 November 2021 M bersamaan  3 Rabi’ al-Akhir 1443 H

[1]
 Lihat
al-Tibyan fi ‘Ulum al-Quran
, hlm. 8
[2]
 Surah al-Hijr: 9
[3]
 Riwayat Muslim (2865)
[4]
 Lihat
Syarh al-Nawawi ‘ala Sahih Muslim,
 17/204
[5]
 Riwayat  Al-Tirmizi (2915) dan Ahmad (10087)
[6]
 Riwayat al-Bukhari (4937)
[7]
 Riwayat Muslim )673(,  Abu Dawud )582(, Al-Tirmizi (235), Ibn Majah (807), Ibn Hibban (8/397)
[8]
 Riwayat Muslim (817), Ibn Majah (180), al-Darquthni (261)
[9]
 Riwayat Muslim (804)
[10]
 Riwayat al-Nasaie di dalam Sunan al-Kubra (8031), Ibn Majah (215) dan Ahmad (13542)
[11]
 Lihat
Syarh Taibah al-Nasyr
hlm. 7
[12]
 Riwayat al-Bukhari (5027), dan Abu Dawud (1452)
[13]
 Lihat
Fath al-Bari,
 9/76
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#67 Adakah Lelaki Menanggung Dosa Perempuan di Bawah Tanggungannya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah lelaki akan menanggung dosa tanggungan perempuannya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Setiap mukallaf pada asal syara’ tidak kira lelaki ataupun perempuan yang sudah baligh bertangunggjawab terhadap amalan, perbuatan, pahala dan dosa masing-masing.  Mereka tidak akan menanggung dosa yang dilakukan oleh orang lain. Hal ini berdasarkan firman Allah SWT:
وَلَا تَزِرُ وَازِرَةٌ وِزْرَ أُخْرَىٰ ۚ وَإِن تَدْعُ مُثْقَلَةٌ إِلَىٰ حِمْلِهَا لَا يُحْمَلْ مِنْهُ شَيْءٌ وَلَوْ كَانَ ذَا قُرْبَىٰ
Maksudnya:

“Dan (ketahuilah) bahawa seorang pemikul itu tidak akan memikul dosa perbuatan orang lain dan jika berat tanggungannya (dengan dosa), lalu memanggil (orang lain) untuk menolong agar dipikul sama bebanan tersebut, maka tidak akan dapat dipikul sedikitpun daripadanya walaupun orang yang meminta pertolongannya itu daripada kaum kerabatnya sendiri.”
[1]
Firman Allah SWT:
وَلَا تَكْسِبُ كُلُّ نَفْسٍ إِلَّا عَلَيْهَا
Maksudnya:
 “Dan tiadalah (kejahatan) yang diusahakan oleh setiap orang itu melainkan orang itu sahaja yang akan menanggung dosanya.”
[2]
Ibn Kathir mengatakan ketika menafsirkan ayat ini bahawa ayat ini menceritakan perihal hari Kiamat ketika berlakunya pembalasan, hukuman dan pengadilan daripada Allah SWT. Selain itu, setiap jiwa itu akan diberi ganjaran berdasarkan setiap amalannya. Jika baik amalannya, maka baiklah pembalasannya. Dan jika buruk amalannya, maka buruklah pembalasannya. Ini kerana, setiap jiwa (manusia) itu tidak akan memikul kesalahan (dosa) orang lain. Hal ini membuktikan akan keadilan Allah SWT”
[3]
Kami rangkumkan perbincangan ini dalam beberapa asas berikut:
Setiap aqil baligh, dosanya ditanggung sendiri, bukan ibu ayah, adik beradik, mahupun suami.
Ibu bapa atau penjaga dianggap bersalah apabila membiarkan anak-anaknya berbuat dosa tanpa menasihati, menegah, mencegah munkar apatahlagi jika mengiyakan kebatilan tersebut.
Hendaklah setiap ahli keluarga saling berpesan dan menasihati. Inilah asas Islam yang diajar oleh Nabi SAW:
“الدِّينُ النَّصِيحَةُ” قُلْنَا لِمَنْ؟ قَالَ: “للَّهِ, وَلِكِتَابِهِ, وَلِرَسُولِهِ, وَلأَئِمَّةِ المُسْلِمِينَ وَعَامَّتِهِمْ”
Maksudnya:
 “Agama itu adalah nasihat”. Tanya sahabat, “Kepada siapa?” Jawab baginda, “Kepada Allah, KitabNya, Rasul-Nya, para pemimpin kaum muslimin, dan mereka secara umumnya.”
[4]
Ibn Hajar menyatakan: Nasihat kepada orang Islam keseluruhanya bermaksud:
menunjukkan jalan bagi mereka (masyarakat Islam) bagi keperluan mereka dalam urusan akhirat dan dunia,
membantu mereka dalam perkataan dan perbuatan, menutup aurat mereka (keaiban mereka),
memenuhi keperluan mereka yang mendesak,
menghalang mudarat daripada kena pada mereka,
mendatangkan kebaikan kepada mereka,
menyuruh mereka berbuat kebaikan,
menegah mereka daripada kemungkaran dengan cara yang sesuai pada tempatnya,
menghormati orang-orang tua mereka,
mengasihani kanak-kanak, berpesan dengan pesanan yang baik,
meninggalkan tipu daya dan hasad dengki mereka,
mencintai suatu yang baik bagi diri mereka perkara yang dia cintai bagi diri sendiri,
dan membenci suatu perkara yang buruk ditimpa kepada mereka seperti mana jika berlaku pada diri sendiri,
mempertahankan harta benda dan maruah mereka,
menyeru mereka untuk berakhlaq dengan apa yang termasuk dalam erti kata nasihat,
dengan mengikut petunjuk generasi Salafussoleh R.anhum.
Bahkan ada sebahagian salaf yang bersungguh-sungguh melakukan nasihat sehingga tergadai kepentingan dunia mereka sedangkan mereka tidak kisah.”
[5]
Setiap mukmin wajib menjaga diri mereka dan ahli keluarga mereka daripada api neraka sebagaimana firman Allah SWT:
يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا
Maksudnya:
 “
Wahai orang-orang yang beriman! Peliharalah diri kamu serta ahli keluarga kamu dari api neraka.”
[6]
Syeikh Muhammad Sayyid Thanthawi dalam tafsirnya menyatakan makna ayat ini ditujukan kepada setiap insan yang mengaku beriman kepada Allah SWT agar mereka menjauhi diri mereka daripada api neraka dengan melakukan perkara kebaikan serta menjauhi diri daripada melakukan perkara maksiat dan ahli keluarga mereka dengan cara menasihati mereka, menunjukkan jalan yang benar kepada mereka dan menyuruh mereka melakukan perkara yang ma’ruf serta mencegah diri daripada melakukan perkara munkar. Di samping itu, Imam al-Qurthubi menukilkan daripada pendapat Qatadah dan Mujahid bahawa maksud memelihara diri adalah memelihara diri dengan menjaga tingkahlaku dan memelihara ahli keluarga pula adalah dengan menasihati mereka.
[7]
Wallahua`lam.
Bertarikh 11 November 2021 M bersamaan  6 Rabiul Akhir 1443 H

[1]
 Surah al-Fatir: 18
[2]
 Surah al-An’am: 164
[3]
 Lihat
Tafsir al-Quran al-Azim
, 3/383-384
[4]
 Riwayat Muslim (55)
[5]
 Lihat
al-Fath al-Mubin
 1/257
[6]
  Surah al-Tahrim: 6
[7]
 Lihat
Tafsir al-Wasith
, 476/14


#68 Kelebihan Meninggal Dunia di Madinah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah kelebihan meninggal dunia di Madinah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Madinah merupakan salah satu kota suci umat Islam yang dituntut untuk kita menziarahinya. Kota Madinah juga merupakan tempat hijrah Rasulullah SAW, yang merupakan tempat yang dipilih oleh Allah dan Allah yang memerintahkan Rasulullah SAW untuk berhijrah ke Madinah. Madinah juga merupakan kota yang Rasulullah SAW cinta kepadanya sebagaimana hadith yang diriwayatkan daripada Aisyah R.Anha, bahawa Rasulullah SAW berdoa:
اللَّهُمَّ حَبِّبْ إلَيْنا المَدِينَةَ كَحُبِّنا مَكَّةَ أوْ أشَدَّ، اللَّهُمَّ بارِكْ لَنا في صاعِنا وفي مُدِّنا، وصَحِّحْها لَنا، وانْقُلْ حُمّاها إلى الجُحْفَةِ
Maksudnya:

Ya Allah Jadikan kami mencintai Madinah, seperti cinta kami kepada Makkah atau lebihkan lagi dari Makkah. Ya Allah berkatilah timbangan dan ukuran kami. Sehatkan lah Madinah untuk kami. Pindahkan lah wabah penyakit ini ke kota Juhfah.”

[1]
Terdapat nas yang menyebut berkenaan kelebihan serta keutamaan mati di Madinah. Daripada Ibn Umar R.Anhuma, Rasulullah SAW bersabda:
مَنْ اسْتَطَاعَ مِنْكُمْ أَنْ يَمُوتَ بِالْمَدِينَةِ فَلْيَفْعَلْ فَإِنِّي أَشْهَدُ لِمَنْ مَاتَ بِهَا
Maksudnya:
 “Sesiapa di antara kamu mampu meninggal dunia di Kota Madinah hendakah dia melakukannya. Sesungguhnya aku akan bersaksi bagi sesiapa yang meninggal di Kota Madinah.”
[2]
Dalam lafaz yang dikeluarkan oleh Imam Ahmad, daripada Ibn Umar R.Anhuma, Rasulullah SAW bersabda:
مَنْ اسْتَطَاعَ أَنْ يَمُوتَ بِالْمَدِينَةِ فَلْيَمُتْ بِهَا ؛ فَإِنِّي أَشْفَعُ لِمَنْ يَمُوتُ بِهَا
Maksudnya:
 “Siapa yang berkemampuan untuk meninggal dunia di Madinah, maka meninggallah di sana kerana aku akan memberi syafa’at kepada mereka yang mati di sana.”
[3]
Maksud  “meninggal dunia di Madinah” (أَنْ يَمُوتَ بِالْمَدِينَةِ), ialah tinggal di sana sehingga meninggal dunia di Madinah. Perkataan “meninggallah di sana” (فَلْيَمُتْ بِهَا), bermaksud menetaplah di sana sehingga meninggal dan ia merupakan galakan dan dorongan supaya menetap di sana.
[4]
Imam al-Tibi dinukilkan berkata: “Arahan supaya mati di Madinah itu merupakan perkara di luar kemampuan manusia bahkan ia kembali kepada Allah SWT. Akan tetapi, makna hadis ini adalah perintah untuk tinggal menetap di sana dan tidak meninggalkan kota tersebut. Sehinggalah ia menjadi sebab untuk dapat mati di dalamnya.
[5]
Saidina Umar RA juga pernah berdoa:
اللَّهُمَّ ارْزُقْنِي شَهَادَةً فِي سَبِيلِكَ وَاجْعَلْ مَوْتِي فِي بَلَدِ رَسُولِكَ صَلَّى اللَّهُ عَلَيْهِ وَسَلَّمَ
Maksudnya:

Ya Allah, kurniakanlah aku syahid di jalan-Mu. Matikanlah aku di negeri Rasul-Mu SAW (Madinah).
[6]
Berdasarkan doa Saidina Umar ini, Imam al-Nawawi berpendapat bahawa memohon doa agar dimatikan di tempat yang mulia adalah digalakkan.
[7]
Berdasarkan nas di atas, mereka yang meninggal dunia di Madinah mendapat keistimewaan pada hari akhirat kelak dengan syafa’at Rasulullah SAW. Justeru, apa yang berlaku kepada Saidina Umar R.A adalah dua kebaikan:
Pertamanya,
 kematiannya dalam keadaan syahid dan dengan husnul khatimah kerana dibunuh oleh musuh Allah dan dalam keadaan bersiap sedia menuju kepada-Nya.
Keduanya,
 Saidina Umar meninggal dunia di Kota Madinah, tempat yang Nabi sabdakan untuk mendapat syafaatnya. Justeru, sesiapa yang mati di Kota Suci Madinah akan mendapat syafa’at daripada Nabi SAW pada hari akhirat kelak.
Walaupun begitu, ramai dalam kalangan sahabat Rasulullah SAW yang meninggal di luar kota Madinah. Hal ini kerana mereka melihat akan perkara yang lebih penting lagi iaitu, dakwah untuk sebarkan Islam ke serata dunia. Bahkan jika mereka memilih untuk terus menetap di Madinah, maka tidak akan tersebarlah Islam ke serata dunia.
Namun, tidak salah, bahkan digalakkan untuk kita berdoa supaya pengakhiran hidup kita semasa kita berada di tempat yang mulia, khususnya di Kota Madinah yang sangat dicintai oleh Rasulullah SAW. Semoga Allah kurniakan kepada kita mati dalam keadaan husnul khatimah di kota yang dicintai oleh Rasulullah SAW. Amin.
Wallahua`lam.
Bertarikh 3 November 2021 M bersamaan  28 Rabi’ al-Awwal 1443 H

[1]
 Riwayat al-Bukhari (1889)
[2]
 Riwayat al-Tirmidzi (3917) dan ini merupakan lafaznya, Ibnu Majah (3112) dan Ahmad (5437)
[3]
 Riwayat Ahmad (5437) dan ini merupakan lafaznya, al-Tirmizi (3917) dan al-Baihaqi dalam
Syu’ab al-Iman
 (4185)
[4]
 Lihat
Tuhfah al-Ahwazi
, 10/286)
[5]
 (Lihat
Tuhfah al-Ahwadzi,
 10/286)
[6]
 Riwayat al-Bukhari (1890)
[7]
 Lihat
al-Majmu’
, 5/118


#566 Lafaz Cerai Ketika Bergaduh Lebih Tiga Kali

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Jikalau setiap kali bergaduh suami lafaz cerai apa hukumnya? Adakah tidak boleh lebih dari 3 kali? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Talak berdasarkan
Kamus Dewan Edisi Keempat
, bermaksud pelepasan ikatan nikah dengan ucapan talak, cerai, dan sebagainya oleh suami.
[1]
Firman Allah SWT :
ٱلطَّلَـٰقُ مَرَّتَانِ ۖ فَإِمْسَاكٌۢ بِمَعْرُوفٍ أَوْ تَسْرِيحٌۢ بِإِحْسَـٰنٍ
Maksudnya:”

Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik
.”
[2]
Syeikh al-Maraghi menyatakan di dalam syarahnya: Ayat
‘sesudah itu bolehlah ia memegang terus
’ membawa makna rujuklah kembali bukan dengan niat untuk melukainya. Akan tetapi dengan niat untuk melakukan islah (tambah baik) dan bergaul dengan cara yang baik. Dan ayat ‘
melepaskan dengan cara yang baik’
 selepas berlaku 3 kali talak,maka berikanlah haknya.”
[3]
Para ulama membahagikan talak dari segi kejelasan lafaz talak kepada dua, iaitu sorih yang bermakna jelas dan kinayah iaitu yang berkemungkinan membawa maksud talak atau tidak. Bagi lafaz
sarih
 ada tiga perkataan yang jika disebutkan jatuhlah talak, Perkataan tersebut ialah cerai, pisah dan lepas.
Contoh lafaz sorih ialah ‘aku lepaskan engkau’ , ‘engkau tertalak’ atau ‘aku lepaskan engkau’. Jika lafaz-lafaz ini disebutkan oleh si suami maka jatuhlah talak bagi si isteri Contoh bagi lafaz kinayah pula ialah ‘pergilah ke ahli keluarga engkau’ , ‘jauhkan diri dari aku’ dan lain-lain lagi. Cumanya, lafaz kinayah ini memerlukan kepada niat si suami. Jika dia berniat mentalakkan maka jatuhlah talak.
[4]
Talak akan jatuh jika dilafazkan oleh suami kepada isteri sama ada secara sarih (jelas), sekalipun tanpa niat dan juga secara kinayah (samar-samar) jika disertakan dengan niat. Tiada pengecualian di dalam syara’ jika talak berkenaan disebutkan ketika waktu normal, bergaduh mahupun bergurau-senda. Ini berdasarkan sebuah hadith:
Daripada Abu Hurairah RA, bahawa Rasulullah SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya:
 “Tiga perkara yang dilakukan secara serius atau main-main memberi kesan; nikah, talak, dan rujuk.”
[5]
Sebagaimana yang kami nyatakan di atas, lafaz talak terbahagi kepada dua iaitu sarih (jelas) dan kinayah (samar-samar). Bagi lafaz sarih ada tiga perkataan yang jika disebutkan jatuhlah talak, Perkataan tersebut ialah cerai, pisah dan lepas. Kata Imam al-Baijuri :
“Talak yang sarih tidak memerlukan kepada niat.Iaitu niat jatuhnya talak. Kerana tidak dihtimal kepada selain daripada talak.”
[6]
Manakala lafaz kinayah adalah lafaz yang samar-samar. Sama ada jatuh atau tidak talak adalah bergantung kepada niat si suami. Kata Ibnu al-Qasim al-Ghazzi:
“Kinayah ialah setiap lafaz yang membawa makna talak ataupun selain daripada itu. Dan ianya memerlukan kepada niat. Jika berniat untuk menceraikan ketika melafazkan lafaz kinayah maka jatuhlah talak. Jika tidak, talak tidak jatuh.”
[7]
Talak akan jatuh jika dilafazkan oleh suami kepada isteri sama ada secara sarih (jelas), sekalipun tanpa niat, dan secara kinayah (kiasan) jika disertakan dengan niat. Tiada pengecualian di dalam Syarak jika talak berkenaan disebut ketika waktu normal, bergaduh mahupun bergurau.
Berdasarkan persoalan dan situasi di atas,
setiap kali lafaz cerai disebut oleh suami ketika bergaduh, talak berkemungkinan besar jatuh, dan hendaklah segera dirujuk kepada Mahkamah Syariah untuk pengesahan lafaz talak
. Hal ini penting sebagai rekod untuk menjaga kebajikan pihak isteri. Penyataan ‘tidak boleh lebih dari kali’ itu mungkin merujuk kepada talak bain kubra yakni wanita itu sudah ditalak tiga sehingga dia tertegah untuk berkahwin dengan lelaki terbabit selamanya sehinggalah dia berkahwin dan bersetubuh dengan lelaki lain kemudian bercerai.
Namun begitu, terdapat kemungkinan kecil bahawa si suami melafazkan talak dalam keadaan marah yang melampau sehingga menghilangkan akal beliau. Dalam hal ini, dengan sokongan doktor perubatan, boleh jadi talak itu tidak jatuh.
Syeikh Muhammad al-Zuhaili menyatakan di dalam kitabnya al-Mu’tamad
[8]
, talak yang dilafazkan secara
sarih
(jelas, seperti cerai dan talak) dan ditujukan kepada isteri, oleh suami, adalah jatuh meskipun dilafazkan tanpa niat. Pengecualian diletakkan pada enam keadaan:
Orang yang tidur
Orang yang gila
Orang yang sabq al-lisan (terlepas cakap).
Orang yang menyeru; yakni jika seseorang itu memiliki isteri yang bernama “Taliq” yang bermaksud orang yang diceraikan.
Penggunaan lafaz yang tidak difahami
Dipaksa dan mabuk bukan kerana maksiat
Bagi  keadaan yang keenam, sandaran nabawiyyah yang digunakan adalah hadith Rasulullah SAW:
لَا طَلَاقَ وَلَا عَتَاقَ فِي إِغْلَاقٍ
Maksudnya
:
Tidak berlaku talak dan pembebasan hamba yang dilakukan dalam keadaan Ighlaq.
[9]
Imam al-Syaukani menyatakan di dalam
Nail al-Autar
[10]
: “Maksud ‘fi ighlaq’… para ulama al-gharib (pakar dalam istilah-istilah yang sulit) menafsirkannya sebagai paksaan. Ini diriwayatkan daripada Ibn Qutaibah, al-Khattabi, Ibn Sayyid dan selain mereka. Dikatakan maksudnya ialah gila tetap al-Mutarrizi mengecualikannya. Dikatakan juga maksudnya adalah marah. Inilah yang terdapat dalam Sunan Abi Daud, satu riwayat daripada Ibn al-A`rabi dan tafsiran Imam Ahmad. Akan tetapi Ibn Sayyid mengkritik: “Kalau begitu tidak akan pernah berlaku talak kerana seseorang itu tidak mentalakkan melainkan dalam keadaan marah.” Abu Ubaidah menyatakan:
Ighlaq
itu penyempitan.”
Kesimpulan
Justeru dalam mazhab al-Syafie
, talak yang dijatuhkan ketika bergaduh dan marah adalah sah
.
Namun kami juga cenderung juga kepada pendapat jika pergaduhan dan marah itu sifatnya melampau sehingga hilang akal dan perasaan, seperti orang gila, maka tidak jatuh talak
. Bagi kedua-dua keadaan, memandangkan lafaz itu disebut secara sarih, hendaklah isteri atau suami itu
wajib segera merujuk kepada Mahkamah Rendah Syariah setempat bagi Permohonan Pengesahan Lafaz Cerai kerana urusan talak ini adalah urusan yang serius berkait dengan tujuan Syariah
 iaitu penjagaan nasab, keluarga dan keturunan.
Semoga Allah memelihara kita daripada bermudah-mudah dan bermain-main dalam isu talak.
Wallahua`lam.
Bertarikh: 24 Februari 2022 bersamaan 22 Rejab 1443H

[give_form id=”14962″]
[1]
 Lihat:
https://prpm.dbp.gov.my/cari1?keyword=talak
[2]
 Surah al-Baqarah :229
[3]
 Lihat
Tafsir al-Maraghi
, 2/169
[4]
 Lihat
al-Fiqh al-Minhaji,
4/123
[5]
 Riwayat Abu Dawud (2194), al-Tirmidzi (1184) dan Ibnu Majah (2039)
[6]
 Lihat
 Hasyiah al-Baijuri ‘ala Syarh Ibn al-Qasim ‘ala Matan Abu Syuja’,
2/263
[7]
 Lihat
 Syarh Ibnu al-Qasim ‘ala Matan Abi Syuja,
2/264
[8]
 Lihat
al-Muʿtamad fi al-Fiqh al-Syafie,
 4/163-166
[9]
 Lihat Riwayat Abu Dawud (2193)
[10]
 Lihat
Nail al-Autar,
 6/279